Βρυξέλλες, 7.9.2007

SEC(2007) 1103 τελικό

Πρόταση

ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX

για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

- Σχέδιο της Κοινής Θέσης της Κοινότητας - (υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η Μικτή Επιτροπή του ΕΟΧ έχει το καθήκον να εξασφαλίζει την ομοιογένεια της Εσωτερικής Αγοράς και της ασφάλειας δικαίου για τους φορείς, ενσωματώνοντας όλη τη σχετική κοινοτική νομοθεσία στη συμφωνία για τον ΕΟΧ.

2. Συνεπώς, η Μικτή Επιτροπή του ΕΟΧ πρέπει να τροποποιήσει το παράρτημα Ι (Κτηνιατρικά και φυτοϋγειονομικά θέματα) και το παράρτημα ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ εγκρίνοντας το συνημμένο σχέδιο απόφασης που αφορά τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων (ΕΑΑΤ) και τον καθορισμό διαδικασιών σε θέματα ασφαλείας των τροφίμων, καθώς επίσης ορισμένες σχετικές κοινοτικές πράξεις.

3. Το σχέδιο απόφασης της Μικτής Επιτροπής ΕΟΧ παρέχει ακόμη το πλαίσιο για τη συμμετοχή των κρατών ΕΟΧ ΕΖΕΣ στην ΕΑΑΤ, ιδίως ορισμένες διατάξεις σχετικά με τη χρηματοδοτική συνεισφορά των κρατών ΕΟΧ ΕΖΕΣ, καθώς και των λεπτομερειών εφαρμογής για τη συμμετοχή τους, ήτοι την πλήρη συμμετοχή εκτός από το δικαίωμα ψήφου.

4. Το άρθρο 1 παράγραφος 3 στοιχείο α) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο προβλέπει ότι το Συμβούλιο καθορίζει τη θέση της Κοινότητας γι’ αυτό τον τύπο των αποφάσεων της Μικτής Επιτροπής.

5. Το σχέδιο απόφασης της Μικτής Επιτροπής του ΕΟΧ υποβάλλεται προς έγκριση στο Συμβούλιο. Κατόπιν τούτου, η Επιτροπή θα διαβιβάσει τη θέση της Κοινότητας στην Μικτή Επιτροπή του ΕΟΧ το συντομότερο δυνατό.

Πρόταση

ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX

για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,

Εκτιμώντας τα ακόλουθα:

(1) Το παράρτημα Ι της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. ... της …[1].

(2) Το παράρτημα IΙ της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. ... της …[2].

(3) Ο κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων[3] πρέπει να ενσωματωθεί στη συμφωνία.

(4) Ο κανονισμός (ΕΚ) αριθ. 1304/2003 της Επιτροπής, της 11ης Ιουλίου 2003, σχετικά με τη διαδικασία που εφαρμόζεται από την Ευρωπαϊκή Αρχή Ασφαλείας των Τροφίμων στις αιτήσεις επιστημονικής γνώμης οι οποίες της υποβάλλονται[4], όπως διορθώθηκε με την ΕΕ L 186, της 25.7.2003, σ. 46, πρέπει να ενσωματωθεί στη συμφωνία.

(5) Ο κανονισμός (ΕΚ) αριθ. 1642/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για την τροποποίηση του κανονισμού (ΕΚ) αριθ. 178/2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων[5] πρέπει να ενσωματωθεί στη συμφωνία.

(6) Η απόφαση 2004/478/ΕΚ της Επιτροπής, της 29ης Απριλίου 2004, σχετικά με την έγκριση ενός γενικού σχεδίου διαχείρισης κρίσεων στον τομέα των τροφίμων και των ζωοτροφών[6], όπως διορθώθηκε με την ΕΕ L 212, της 12.6.2004, σ. 60, πρέπει να ενσωματωθεί στη συμφωνία.

(7) Ο κανονισμός (ΕΚ) αριθ. 2230/2004 της Επιτροπής, της 23ης Δεκεμβρίου 2004, για τους όρους εφαρμογής του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου όσον αφορά το δίκτυο των οργανισμών που ασκούν δραστηριότητες σε τομείς συναφείς με εκείνους της αποστολής της Ευρωπαϊκής Αρχής για την Ασφάλεια των Τροφίμων[7], πρέπει να ενσωματωθεί στη συμφωνία.

(8) Ο κανονισμός (ΕΚ) αριθ. 575/2006 της Επιτροπής, της 7ης Απριλίου 2006, για την τροποποίηση του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου όσον αφορά τον αριθμό και τα ονόματα των μόνιμων επιστημονικών ομάδων της Ευρωπαϊκής Αρχής για την Ασφάλεια των Τροφίμων[8], πρέπει να ενσωματωθεί στη συμφωνία.

(9) Η απόφαση 2006/478/ΕΚ του Συμβουλίου, της 19ης Ιουνίου 2006, για το διορισμό των μισών μελών του διοικητικού συμβουλίου της Ευρωπαϊκής Υπηρεσίας για την Ασφάλεια των Τροφίμων [9] πρέπει να ενσωματωθεί στη συμφωνία.

(10) Όσον αφορά το κεφάλαιο Ι του παραρτήματος Ι, η παρούσα απόφαση δεν εφαρμόζεται στο Λιχτενστάιν.

(11) Όσον αφορά το κεφάλαιο ΙΙ του παραρτήματος Ι και το κεφάλαιο ΧΙΙ του παραρτήματος ΙΙ, η απόφαση εφαρμόζεται μερικώς στο Λιχτενστάιν.

(12) Όσον αφορά το κεφάλαιο Ι του παραρτήματος Ι, η παρούσα απόφαση εφαρμόζεται στην Ισλανδία χωρίς την ύπαρξη της μεταβατικής περιόδου που ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος Ι,

ΑΠΟΦΑΣΙΖΕΙ:

Άρθρο 1

Τα πρωτόκολλα Ι και ΙΙ της συμφωνίας τροποποιούνται όπως ορίζεται στο παράρτημα της παρούσας απόφασης.

Άρθρο 2

Τα κείμενα των κανονισμών (ΕΚ) αριθ. 178/2002, 1304/2003, όπως διορθώθηκε με την ΕΕ L 186, της 25.7.2003, σ. 46, 1642/2003, 2230/2004 και 575/2006 και των αποφάσεων 2004/478/ΕΚ, όπως διορθώθηκε με την ΕΕ L 212, της 12.6.2004, σ. 60 και 2006/478/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης , είναι αυθεντικά.

Άρθρο 3

Η παρούσα απόφαση τίθεται σε ισχύ την …, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας* ή την ημερομηνία θέσης σε ισχύ της απόφασης αριθ. […] της Μικτής Επιτροπής του ΕΟΧ, της […] (απόφαση η οποία αναθεωρεί το κεφάλαιο Ι του παραρτήματος Ι για την Ισλανδία), ανάλογα με το ποια ημερομηνία είναι μεταγενέστερη.

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, .

Για τη Μικτή Επιτροπή του ΕΟΧ

Ο Πρόεδρος

Οι Γραμματείς της Μικτής Επιτροπής του ΕΟΧ

ΠΑΡΑΡΤΗΜΑ

της απόφασης της Μικτής Επιτροπής του ΕΟΧ αριθ. […]

Τα παραρτήματα Ι και ΙΙ της συμφωνίας τροποποιούνται ως εξής:

1. Μετά το σημείο 12 (κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου) του μέρους 7.1 του κεφαλαίου Ι του παραρτήματος I της συμφωνίας, παρεμβάλλεται το ακόλουθο σημείο:

‘ Γενική νομοθεσία για τα τρόφιμα και η Ευρωπαϊκή Αρχή για την Ασφάλεια των Τροφίμων

13. 32002 R 0178 : Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31, της 1.2.2002, σ. 31), όπως τροποποιήθηκε με τις εξής πράξεις:

- 32003 R 1642 : Κανονισμός (ΕΚ) αριθ. 1642/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, (ΕΕ L 245, της 29.9.2003, σ. 4).

- 32006 R 0575 : Κανονισμός (ΕΚ) αριθ. 575/2006 της Επιτροπής, της 7ης Απριλίου 2006, (ΕΕ L 100, της 8.4.2006, σ. 3).

Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

(α) Ο παρών κανονισμός, και οι πράξεις που θα εκδοθούν σύμφωνα με αυτόν, εφαρμόζονται στην Ισλανδία χωρίς την ύπαρξη της μεταβατικής περιόδου που ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος Ι.

(β) Τα κράτη ΕΖΕΣ μετέχουν στις εργασίες της Ευρωπαϊκής Αρχής για την Ασφάλεια των Τροφίμων, εφεξής καλούμενη ‘η Αρχή’, χωρίς ωστόσο να διαθέτουν το δικαίωμα ψήφου. Εφόσον δεν υπάρχει αντίθετη πρόβλεψη και με την επιφύλαξη των διατάξεων του πρωτοκόλλου 1 της συμφωνίας, ο όρος ‘κράτη μέλη’ που περιέχεται στον κανονισμό εννοείται ότι περιλαμβάνει, εκτός από την έννοια που έχει στον κανονισμό, τα κράτη μέλη της ΕΖΕΣ. Ισχύει η παράγραφος 11 του πρωτοκόλλου 1.

(γ) Τα ενδιαφερόμενα κράτη ΕΖΕΣ καλούνται να αποστείλουν παρατηρητές στις συνεδριάσεις της Μόνιμης Επιτροπής για την Τροφική Αλυσίδα και την Υγεία των Ζώων, η οποία ασχολείται με θέματα που εμπίπτουν στο πεδίο εφαρμογής των πράξεων που αναφέρονται στην παρούσα συμφωνία. Οι εκπρόσωποι των κρατών ΕΖΕΣ συμμετέχουν πλήρως στις εργασίες της Επιτροπής, αλλά δεν έχουν δικαίωμα ψήφου.

(δ) Το κείμενο του άρθρου 12 αντικαθίσταται από το ακόλουθο κείμενο:

“Η νομοθεσία των κρατών ΕΖΕΣ σχετικά με την παραγωγή, την εισαγωγή και την προώθηση των τροφίμων και των ζωοτροφών συμμορφώνεται με τις σχετικές απαιτήσεις της νομοθεσίας για τα τρόφιμα, συμπεριλαμβανομένων των αποτελεσματικών μέτρων εκείνων που θα διασφαλίζουν ότι τα προϊόντα που αποσύρονται από την αγορά σε ένα κράτος μέλος της ΕΕ δεν εξάγονται ή επανεξάγονται σε τρίτη χώρα μέσω ενός κράτους ΕΖΕΣ.”

(ε) Η Εποπτεύουσα Αρχή της ΕΖΕΣ λαμβάνει τις πληροφορίες που αναφέρονται στα άρθρα 26 παράγραφος 3, 32 παράγραφος 2, 33 παράγραφοι 4 και 6 και 34 παράγραφος 4.

(στ) Το άρθρο 29 ισχύει με τις ακόλουθες προσαρμογές:

Ένα κράτος ΕΖΕΣ δύναται να ζητήσει από την Αρχή να εκδώσει επιστημονική γνώμη σχετικά με θέματα που εμπίπτουν στην αποστολή της. Το αίτημα αυτό απευθύνεται, καταρχάς, στην Επιτροπή η οποία, στην περίπτωση που κρίνει ότι πρόκειται για κοινού ενδιαφέροντος αίτημα, το προωθεί στην Αρχή με σκοπό να λάβει τη γνώμη της τελευταίας.

Η Εποπτεύουσα Αρχή της ΕΖΕΣ δύναται να ζητήσει από την Αρχή να εκδώσει επιστημονικές γνώμες σχετικά με την υπόθεση. Η Εποπτεύουσα Αρχή της ΕΖΕΣ συνεργάζεται με την Επιτροπή για να διασφαλίσει μια αρμονική προσέγγιση.

(ζ) Το άρθρο 31 ισχύει με την ακόλουθη προσαρμογή:

Η Εποπτεύουσα Αρχή της ΕΖΕΣ δύναται να ζητήσει από την Αρχή να παράσχει επιστημονική και τεχνική βοήθεια όπως περιγράφεται στο άρθρο 31, σε θέματα που εμπίπτουν στο πεδίο των αρμοδιοτήτων της βάσει της συμφωνίας.

(η) Το ακόλουθο κείμενο προστίθεται στο άρθρο 48:

“Κατά παρέκκλιση του άρθρου 12 παράγραφος 2 στοιχείο α) σχετικά με το καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων, οι υπήκοοι των κρατών ΕΖΕΣ που απολαύουν των πλήρων πολιτικών τους δικαιωμάτων δύνανται να προσλαμβάνονται βάσει σύμβασης από τον Γενικό Διευθυντή της Αρχής.”

(θ) Τα άρθρα 53 και 54 ισχύουν με τις ακόλουθες προσαρμογές:

1. Στην περίπτωση τροφίμων ή ζωοτροφών που προέρχονται από την Κοινότητα ή από κράτος ΕΖΕΣ ισχύουν τα ακόλουθα:

(α) Εάν η Κοινότητα ή ένα κράτος ΕΖΕΣ σκοπεύει να λάβει έκτακτα μέτρα έναντι των άλλων συμβαλλόμενων μερών, ενημερώνει τα άλλα μέρη χωρίς καθυστέρηση.

. Κάθε συμβαλλόμενο μέρος καθώς και η Ευρωπαϊκή Επιτροπή και η Εποπτεύουσα Αρχή της ΕΖΕΣ ενημερώνονται, χωρίς καθυστέρηση, για τα προτεινόμενα μέτρα.

. Με επιφύλαξη της δυνατότητας του εν λόγω κράτους να θέσει αμέσως σε εφαρμογή τα μέτρα, πραγματοποιούνται διαβουλεύσεις μεταξύ της Ευρωπαϊκής Επιτροπής και των ενδιαφερομένων μερών, το συντομότερο δυνατό, μετά από αίτημα ενός εξ αυτών, προκειμένου να ανευρεθούν κατάλληλες λύσεις.

. Σε περίπτωση διαφωνίας, οποιοδήποτε από τα ενδιαφερόμενα μέρη μπορεί να αναφέρει το θέμα στη Μικτή Επιτροπή του ΕΟΧ. Εάν δεν καταστεί δυνατό να επιτευχθεί συμφωνία στα πλαίσια της Μικτής Επιτροπής του ΕΟΧ, τα συμβαλλόμενα μέρη μπορούν να θεσπίσουν κατάλληλα μέτρα. Τα μέτρα αυτά περιορίζονται σε ό,τι είναι απολύτως απαραίτητο για τη διόρθωση της κατάστασης. Προτεραιότητα θα δοθεί στα μέτρα που διαταράσσουν λιγότερο τη λειτουργία της συμφωνίας.

(β) Εάν η Ευρωπαϊκή Επιτροπή σκοπεύει να λάβει μια απόφαση για έκτακτα μέτρα που αφορούν ένα τμήμα της επικράτειας της Κοινότητας, ενημερώνει την Εποπτεύουσα Αρχή της ΕΖΕΣ και τα κράτη ΕΖΕΣ, χωρίς καθυστέρηση.

. Εάν η Ευρωπαϊκή Επιτροπή σκοπεύει να λάβει μια απόφαση για έκτακτα μέτρα που αφορούν κάποιο τμήμα της επικράτειας της Κοινότητας, το ενδιαφερόμενο κράτος ΕΖΕΣ, αφού πραγματοποιηθούν διαβουλεύσεις και εξεταστεί η κατάσταση, εγκρίνει τα αντίστοιχα μέτρα, εκτός εάν η συγκεκριμένη κατάσταση του εν λόγω κράτους δεν δικαιολογεί τη λήψη των εν λόγω μέτρων. Στην περίπτωση αυτή, ενημερώνει αμέσως την Εποπτεύουσα Αρχή της ΕΖΕΣ και την Ευρωπαϊκή Επιτροπή.

. Πραγματοποιούνται, το συντομότερο δυνατόν, διαβουλεύσεις προκειμένου να ανευρεθούν κατάλληλες λύσεις. Σε περίπτωση διαφωνίας, εφαρμόζεται το στοιχείο α) τέταρτο εδάφιο.’

2. Στην περίπτωση τροφίμων και ζωοτροφών από τρίτη χώρα, ισχύουν τα ακόλουθα:

(α) Τα κράτη της ΕΖΕΣ ταυτόχρονα με τα κράτη μέλη της ΕΚ λαμβάνουν έκτακτα μέτρα που αντιστοιχούν στα μέτρα που λαμβάνουν τα τελευταία για τις εισαγωγές από τρίτες χώρες;

(β) Σε περίπτωση δυσχερειών όσον αφορά την εφαρμογή κοινοτικής πράξης, το ενδιαφερόμενο κράτος της ΕΖΕΣ παραπέμπει αμέσως το θέμα στη Μικτή Επιτροπή του ΕΟΧ.

(γ) Η εφαρμογή της παρούσας παραγράφου δεν θίγει τη δυνατότητα ενός κράτους της ΕΖΕΣ να λάβει μονομερή έκτακτα μέτρα εν αναμονή της υιοθέτησης των αποφάσεων που αναφέρονται στο στοιχείο α).

(δ) Η Μικτή Επιτροπή του ΕΟΧ μπορεί να θέτει υπό σημείωση τις κοινοτικές αποφάσεις.

(ι) Το άρθρο 60 τροποποιείται ως εξής:

1. Στην παράγραφο 1 προστίθενται τα ακόλουθα:

. “Εάν ένα κράτος ΕΖΕΣ θεωρεί ότι κάποιο μέτρο που έχει λάβει ένα κράτος μέλος της ΕΕ είναι είτε ασύμβατο με τον παρόντα κανονισμό είτε ενδέχεται να επηρεάσει τη λειτουργία της συμφωνίας, αναφέρει το ζήτημα στη Μικτή Επιτροπή του ΕΟΧ. Το ίδιο ισχύει κι εάν ένα κράτος μέλος της ΕΕ θεωρεί ότι κάποιο μέτρο που έχει ληφθεί από κράτος ΕΖΕΣ είναι είτε ασύμβατο με τον παρόντα κανονισμό είτε ενδέχεται να επηρεάσει τη λειτουργία της συμφωνίας.”

2. Στην παράγραφο 2, πρώτη και τελευταία πρόταση, οι λέξεις "τα δύο κράτη μέλη" αντικαθίστανται από τη φράση "το κράτος ΕΖΕΣ και το κράτος μέλος της ΕΕ" και ο όρος "Επιτροπή" αντικαθίσταται από τον όρο "Μικτή Επιτροπή του ΕΟΧ". Στη δεύτερη πρόταση, οι λέξεις "η Επιτροπή δύναται" αντικαθίστανται από τη φράση "η Μικτή Επιτροπή του ΕΟΧ δύναται, έπειτα από αίτημα οποιουδήποτε συμβαλλόμενου μέρους.”

(ια) Τα κράτη ΕΖΕΣ συνεισφέρουν οικονομικά στον προϋπολογισμό της Αρχής σύμφωνα με το άρθρο 82 παράγραφος 1 στοιχείο (α) και το πρωτόκολλο 32 της συμφωνίας.

(ιβ) Τα κράτη ΕΖΕΣ παραχωρούν προνόμια και ασυλίες στην Αρχή που ισοδυναμούν με τα προβλεπόμενα στο πρωτόκολλο περί προνομίων και ασυλιών των Ευρωπαϊκών Κοινοτήτων.

2. Τα ακόλουθα σημεία προστίθενται μετά το σημείο 29 (Κανονισμός Επιτροπής (EΚ) αριθ. 1177/2006) στο μέρος 7.2 του κεφαλαίου Ι του πρωτοκόλλου Ι:

‘30. 32003 R 1304 : Κανονισμός (ΕΚ) αριθ. 1304/2003 της Επιτροπής, της 11ης Ιουλίου 2003, σχετικά με τη διαδικασία που εφαρμόζεται από την Ευρωπαϊκή Αρχή Ασφαλείας των Τροφίμων στις αιτήσεις επιστημονικής γνώμης οι οποίες της υποβάλλονται (ΕΕ L 185, της 24.7.2003, σ. 6), όπως διορθώθηκε με την ΕΕ L 186, της 25.7.2003, σ. 46.

31. 32004 D 0478 : Απόφαση 2004/478/ΕΚ της Επιτροπής, της 29ης Απριλίου 2004, σχετικά με την έγκριση ενός γενικού σχεδίου διαχείρισης κρίσεων στον τομέα των τροφίμων και των ζωοτροφών (ΕΕ L 160, της 30.4.2004, σ. 98), όπως διορθώθηκε με την ΕΕ L 212, της 12.6.2004, σ. 60.

Οι διατάξεις της απόφασης, για τους σκοπούς της παρούσας συμφωνίας, προσαρμόζονται ως εξής:

Όταν η Επιτροπή εντοπίζει μια κατάσταση που αναφέρεται στο άρθρο 56 παράγραφος 1 του κανονισμού (ΕΚ) αριθ. 178/2002 η οποία αφορά άμεσα ένα κράτος ΕΖΕΣ και συγκροτεί μονάδα κρίσης σύμφωνα με το άρθρο 56 παράγραφος 2 του κανονισμού (ΕΚ) αριθ. 178/2002, ο(οι) συντονιστής(ές) κρίσης που ορίζει το άμεσα εμπλεκόμενο κράτος ΕΖΕΣ και ο συντονιστής κρίσης που ορίζει η Εποπτεύουσα Αρχή της ΕΖΕΣ μετέχουν στις εργασίες της μονάδας κρίσης.

32. 32004 R 2230 : Κανονισμός (ΕΚ) αριθ. 2230/2004 της Επιτροπής, της 23ης Δεκεμβρίου 2004, για τους όρους εφαρμογής του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου όσον αφορά το δίκτυο των οργανισμών που ασκούν δραστηριότητες σε τομείς συναφείς με εκείνους της αποστολής της Ευρωπαϊκής Αρχής για την Ασφάλεια των Τροφίμων (ΕΕ L 379, της 24.12.2004, σ. 64).

33. 32006 D 0478 : Απόφαση 2006/478/ΕΚ του Συμβουλίου, της 19ης Ιουνίου 2006, για το διορισμό των μισών μελών του διοικητικού συμβουλίου της Ευρωπαϊκής Υπηρεσίας για την Ασφάλεια των Τροφίμων (ΕΕ L 189, της 12.7.2006, σ. 7).’

3. Μετά το σημείο 40 (Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου) του κεφαλαίου II του παραρτήματος Ι της συμφωνίας, παρεμβάλλονται τα ακόλουθα σημεία:

‘ Γενική νομοθεσία για τα τρόφιμα και η Ευρωπαϊκή Αρχή για την Ασφάλεια των Τροφίμων

41. 32002 R 0178 : Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31, της 1.2.2002, σ. 31), όπως τροποποιήθηκε από τις εξής πράξεις:

- 32003 R 1642 : Κανονισμός (ΕΚ) αριθ. 1642/2003 του Ευρωπαϊκού Κοινοβουλίου και του Συμβουλίου της 22ας Ιουλίου 2003 (ΕΕ L 245, της 29.9.2003, σ. 4).

- 32006 R 0575 : Κανονισμός (ΕΚ) αριθ. 575/2006 της Επιτροπής, της 7ης Απριλίου 2006, (ΕΕ L 100, της 8.4.2006, σ. 3).

Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

(α) Ο παρών κανονισμός, και οι πράξεις που θα εκδοθούν σύμφωνα με αυτόν, εφαρμόζονται στην Ισλανδία χωρίς την ύπαρξη της μεταβατικής περιόδου που ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος Ι.

(β) Τα κράτη ΕΖΕΣ μετέχουν στις εργασίες της Ευρωπαϊκής Αρχής για την Ασφάλεια των Τροφίμων, εφεξής καλούμενη ‘η Αρχή’, χωρίς ωστόσο να διαθέτουν το δικαίωμα ψήφου. Εφόσον δεν υπάρχει αντίθετη πρόβλεψη και με την επιφύλαξη των διατάξεων του πρωτοκόλλου 1 της συμφωνίας, ο όρος ‘κράτη μέλη’ που περιέχεται στον κανονισμό εννοείται ότι περιλαμβάνει, εκτός από την έννοια που έχει στον κανονισμό, τα κράτη μέλη της ΕΖΕΣ. Ισχύει η παράγραφος 11 του πρωτοκόλλου 1.

(γ) Τα ενδιαφερόμενα κράτη ΕΖΕΣ καλούνται να αποστείλουν παρατηρητές στις συνεδριάσεις της Μόνιμης Επιτροπής για την Τροφική Αλυσίδα και την Υγεία των Ζώων, η οποία ασχολείται με θέματα που εμπίπτουν στο πεδίο εφαρμογής των πράξεων που αναφέρονται στην παρούσα συμφωνία. Οι εκπρόσωποι των κρατών ΕΖΕΣ συμμετέχουν πλήρως στις εργασίες της Επιτροπής, αλλά δεν έχουν δικαίωμα ψήφου.

(δ) Το κείμενο του άρθρου 12 αντικαθίσταται από το ακόλουθο κείμενο:

“Η νομοθεσία των κρατών ΕΖΕΣ σχετικά με την παραγωγή, την εισαγωγή και την προώθηση των τροφίμων και των ζωοτροφών συμμορφώνεται με τις σχετικές απαιτήσεις της νομοθεσίας για τα τρόφιμα, συμπεριλαμβανομένων των αποτελεσματικών μέτρων εκείνων που θα διασφαλίζουν ότι τα προϊόντα που αποσύρονται από την αγορά σε ένα κράτος μέλος της ΕΕ δεν εξάγονται ή επανεξάγονται σε τρίτη χώρα μέσω ενός κράτους ΕΖΕΣ.”

(ε) Η Εποπτεύουσα Αρχή της ΕΖΕΣ λαμβάνει τις πληροφορίες που αναφέρονται στα άρθρα 26 παράγραφος 3, 32 παράγραφος 2, 33 παράγραφοι 4 και 6 και 34 παράγραφος 4.

(στ) Το άρθρο 29 ισχύει με τις ακόλουθες προσαρμογές:

Ένα κράτος ΕΖΕΣ δύναται να ζητήσει από την Αρχή να εκδώσει επιστημονική γνώμη σχετικά με θέματα που εμπίπτουν στην αποστολή της. Το αίτημα αυτό απευθύνεται, καταρχάς, στην Επιτροπή η οποία, στην περίπτωση που κρίνει ότι πρόκειται για κοινού ενδιαφέροντος αίτημα, το προωθεί στην Αρχή με σκοπό να λάβει τη γνώμη της τελευταίας.

Η Εποπτεύουσα Αρχή της ΕΖΕΣ δύναται να ζητήσει από την Αρχή να εκδώσει επιστημονικές γνώμες σχετικά με την υπόθεση. Η Εποπτεύουσα Αρχή της ΕΖΕΣ συνεργάζεται με την Επιτροπή για να διασφαλίσει μια αρμονική προσέγγιση.

(ζ) Το άρθρο 31 ισχύει με την ακόλουθη προσαρμογή:

Η Εποπτεύουσα Αρχή της ΕΖΕΣ δύναται να ζητήσει από την Αρχή να παράσχει επιστημονική και τεχνική βοήθεια όπως περιγράφεται στο άρθρο 31, σε θέματα που εμπίπτουν στο πεδίο των αρμοδιοτήτων της βάσει της συμφωνίας.

(η) Το ακόλουθο κείμενο προστίθεται στο άρθρο 48:

“Κατά παρέκκλιση του άρθρου 12 παράγραφος 2 στοιχείο α) σχετικά με το καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων, οι υπήκοοι των κρατών ΕΖΕΣ που απολαύουν των πλήρων πολιτικών τους δικαιωμάτων δύνανται να προσλαμβάνονται βάσει σύμβασης από τον Γενικό Διευθυντή της Αρχής.”

(θ) Τα άρθρα 53 και 54 ισχύουν με τις ακόλουθες προσαρμογές:

1. Στην περίπτωση τροφίμων ή ζωοτροφών που προέρχονται από την Κοινότητα ή από κράτος ΕΖΕΣ ισχύουν τα ακόλουθα:

(α) Εάν η Κοινότητα ή ένα κράτος ΕΖΕΣ σκοπεύει να λάβει έκτακτα μέτρα έναντι των άλλων συμβαλλόμενων μερών, ενημερώνει τα άλλα μέρη χωρίς καθυστέρηση.

. Κάθε συμβαλλόμενο μέρος καθώς και η Ευρωπαϊκή Επιτροπή και η Εποπτεύουσα Αρχή της ΕΖΕΣ ενημερώνονται, χωρίς καθυστέρηση, για τα προτεινόμενα μέτρα.

. Με επιφύλαξη της δυνατότητας του εν λόγω κράτους να θέσει αμέσως σε εφαρμογή τα μέτρα, πραγματοποιούνται διαβουλεύσεις μεταξύ της Ευρωπαϊκής Επιτροπής και των ενδιαφερομένων μερών, το συντομότερο δυνατό, μετά από αίτημα ενός εξ αυτών, προκειμένου να ανευρεθούν κατάλληλες λύσεις.

. Σε περίπτωση διαφωνίας, οποιοδήποτε από τα ενδιαφερόμενα μέρη μπορεί να αναφέρει το θέμα στη Μικτή Επιτροπή του ΕΟΧ. Εάν δεν καταστεί δυνατό να επιτευχθεί συμφωνία στα πλαίσια της Μικτής Επιτροπής του ΕΟΧ, τα συμβαλλόμενα μέρη μπορούν να θεσπίσουν κατάλληλα μέτρα. Τα μέτρα αυτά περιορίζονται σε ό,τι είναι απολύτως απαραίτητο για τη διόρθωση της κατάστασης. Προτεραιότητα θα δοθεί στα μέτρα που διαταράσσουν λιγότερο τη λειτουργία της συμφωνίας.

(β) Εάν η Ευρωπαϊκή Επιτροπή σκοπεύει να λάβει μια απόφαση για έκτακτα μέτρα που αφορούν ένα τμήμα της επικράτειας της Κοινότητας, ενημερώνει την Εποπτεύουσα Αρχή της ΕΖΕΣ και τα κράτη ΕΖΕΣ, χωρίς καθυστέρηση.

. Εάν η Ευρωπαϊκή Επιτροπή σκοπεύει να λάβει μια απόφαση για έκτακτα μέτρα που αφορούν κάποιο τμήμα της επικράτειας της Κοινότητας, το ενδιαφερόμενο κράτος ΕΖΕΣ, αφού πραγματοποιηθούν διαβουλεύσεις και εξεταστεί η κατάσταση, εγκρίνει τα αντίστοιχα μέτρα, εκτός εάν η συγκεκριμένη κατάσταση του εν λόγω κράτους δεν δικαιολογεί τη λήψη των εν λόγω μέτρων. Στην περίπτωση αυτή, ενημερώνει αμέσως την Εποπτεύουσα Αρχή της ΕΖΕΣ και την Ευρωπαϊκή Επιτροπή.

. Πραγματοποιούνται, το συντομότερο δυνατόν, διαβουλεύσεις προκειμένου να ανευρεθούν κατάλληλες λύσεις. Σε περίπτωση διαφωνίας, εφαρμόζεται το στοιχείο α) τέταρτο εδάφιο.

2. Στην περίπτωση τροφίμων και ζωοτροφών από τρίτη χώρα, ισχύουν τα ακόλουθα:

(α) Τα κράτη της ΕΖΕΣ ταυτόχρονα με τα κράτη μέλη της ΕΚ λαμβάνουν έκτακτα μέτρα που αντιστοιχούν στα μέτρα που λαμβάνουν τα τελευταία για τις εισαγωγές από τρίτες χώρες.

(β) Σε περίπτωση δυσχερειών όσον αφορά την εφαρμογή κοινοτικής πράξης, το ενδιαφερόμενο κράτος της ΕΖΕΣ παραπέμπει αμέσως το θέμα στη Μικτή Επιτροπή του ΕΟΧ.

(γ) Η εφαρμογή της παρούσας παραγράφου δεν θίγει τη δυνατότητα ενός κράτους της ΕΖΕΣ να λάβει μονομερή έκτακτα μέτρα εν αναμονή της υιοθέτησης των αποφάσεων που αναφέρονται στο στοιχείο α).

(δ) Η Μικτή Επιτροπή του ΕΟΧ μπορεί να θέτει υπό σημείωση τις κοινοτικές αποφάσεις.

(ι) Το άρθρο 60 τροποποιείται ως εξής:

1. Στην παράγραφο 1 προστίθενται τα ακόλουθα:

. “Εάν ένα κράτος ΕΖΕΣ θεωρεί ότι κάποιο μέτρο που έχει λάβει ένα κράτος μέλος της ΕΕ είναι είτε ασύμβατο με τον παρόντα κανονισμό είτε ενδέχεται να επηρεάσει τη λειτουργία της συμφωνίας, αναφέρει το ζήτημα στη Μικτή Επιτροπή του ΕΟΧ. Το ίδιο ισχύει κι εάν ένα κράτος μέλος της ΕΕ θεωρεί ότι κάποιο μέτρο που έχει ληφθεί από κράτος ΕΖΕΣ είναι είτε ασύμβατο με τον παρόντα κανονισμό είτε ενδέχεται να επηρεάσει τη λειτουργία της συμφωνίας.”

2. Στην παράγραφο 2, πρώτη και τελευταία πρόταση, οι λέξεις "τα δύο κράτη μέλη" αντικαθίστανται από τη φράση "το κράτος ΕΖΕΣ και το κράτος μέλος της ΕΕ" και ο όρος "Επιτροπή" αντικαθίσταται από τον όρο "Μικτή Επιτροπή του ΕΟΧ". Στη δεύτερη πρόταση, οι λέξεις "η Επιτροπή δύναται" αντικαθίστανται από τη φράση "η Μικτή Επιτροπή του ΕΟΧ δύναται, έπειτα από αίτημα οποιουδήποτε συμβαλλόμενου μέρους.”

(ια) Τα κράτη ΕΖΕΣ συνεισφέρουν οικονομικά στον προϋπολογισμό της Αρχής σύμφωνα με το άρθρο 82 παράγραφος 1 στοιχείο (α) και το πρωτόκολλο 32 της συμφωνίας.

(ιβ) Τα κράτη ΕΖΕΣ παραχωρούν προνόμια και ασυλίες στην Αρχή που ισοδυναμούν με τα προβλεπόμενα στο πρωτόκολλο περί προνομίων και ασυλιών των Ευρωπαϊκών Κοινοτήτων.

(ιγ) Το κεφάλαιο ΙΙΙ του παρόντος κανονισμού δεν εφαρμόζεται στο Λιχτενστάιν. Κατά συνέπεια, το Λιχτενστάιν δεν θα συμμετέχει στην Ευρωπαϊκή Αρχή για την Ασφάλεια των Τροφίμων, ούτε θα συνεισφέρει οικονομικά στη λειτουργία της.

42. 32003 R 1304 : Κανονισμός (ΕΚ) αριθ. 1304/2003 της Επιτροπής, της 11ης Ιουλίου 2003, σχετικά με τη διαδικασία που εφαρμόζεται από την Ευρωπαϊκή Αρχή Ασφαλείας των Τροφίμων στις αιτήσεις επιστημονικής γνώμης οι οποίες της υποβάλλονται (ΕΕ L 185, της 24.7.2003, σ. 6), όπως διορθώθηκε με την ΕΕ L 186, της 25.7.2003, σ. 46.

43. 32004 D 0478: Απόφαση 2004/478/ΕΚ της Επιτροπής, της 29ης Απριλίου 2004, σχετικά με την έγκριση ενός γενικού σχεδίου διαχείρισης κρίσεων στον τομέα των τροφίμων και των ζωοτροφών (ΕΕ L 160, της 30.4.2004, σ. 98), όπως διορθώθηκε με την ΕΕ L 212, της 12.6.2004, σ. 60.

Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:

Όταν η Επιτροπή εντοπίζει μια κατάσταση που αναφέρεται στο άρθρο 56 παράγραφος 1 του κανονισμού (ΕΚ) αριθ. 178/2002 η οποία αφορά άμεσα ένα κράτος ΕΖΕΣ και συγκροτεί μονάδα κρίσης σύμφωνα με το άρθρο 56 παράγραφος 2 του κανονισμού (ΕΚ) αριθ. 178/2002, ο(οι) συντονιστής(ές) κρίσης που ορίζει το άμεσα εμπλεκόμενο κράτος ΕΖΕΣ και ο συντονιστής κρίσης που ορίζει η Εποπτεύουσα Αρχή της ΕΖΕΣ μετέχουν στις εργασίες της μονάδας κρίσης.

44. 32004 R 2230 : Κανονισμός (ΕΚ) αριθ. 2230/2004 της Επιτροπής, της 23ης Δεκεμβρίου 2004, για τους όρους εφαρμογής του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου όσον αφορά το δίκτυο των οργανισμών που ασκούν δραστηριότητες σε τομείς συναφείς με εκείνους της αποστολής της Ευρωπαϊκής Αρχής για την Ασφάλεια των Τροφίμων (ΕΕ L 379, της 24.12.2004, σ. 64).

45. 32006 D 0478 : Απόφαση 2006/478/ΕΚ του Συμβουλίου, της 19ης Ιουνίου 2006, για το διορισμό των μισών μελών του διοικητικού συμβουλίου της Ευρωπαϊκής Υπηρεσίας για την Ασφάλεια των Τροφίμων (ΕΕ L 189, της 12.7.2006, σ. 7).’

4. Μετά το σημείο 54zzza (οδηγία 2006/125/ΕΚ της Επιτροπής) του κεφαλαίου XII του παραρτήματος ΙΙ της συμφωνίας παρεμβάλλεται το ακόλουθο σημείο:

‘54π. 32002 R 0178 : Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31, της 1.2.2002, σ. 31), όπως τροποποιήθηκε από τις εξής πράξεις:

- 32003 R 1642 : Κανονισμός (ΕΚ) αριθ. 1642/2003 του Ευρωπαϊκού Κοινοβουλίου και του Συμβουλίου της 22ας Ιουλίου 2003 (ΕΕ L 245, της 29.9.2003, σ. 4).

- 32006 R 0575 : Κανονισμός (ΕΚ) αριθ. 575/2006 της Επιτροπής της 7ης Απριλίου 2006 (ΕΕ L 100, της 8.4.2006, σ. 3).

Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

(α) Ο παρών κανονισμός, και οι πράξεις που θα εκδοθούν σύμφωνα με αυτόν, εφαρμόζονται στην Ισλανδία χωρίς την ύπαρξη της μεταβατικής περιόδου που ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος Ι.

(β) Τα κράτη ΕΖΕΣ μετέχουν στις εργασίες της Ευρωπαϊκής Αρχής για την Ασφάλεια των Τροφίμων, εφεξής καλούμενη ‘η Αρχή’, χωρίς ωστόσο να διαθέτουν το δικαίωμα ψήφου. Εφόσον δεν υπάρχει αντίθετη πρόβλεψη και με την επιφύλαξη των διατάξεων του πρωτοκόλλου 1 της συμφωνίας, ο όρος ‘κράτη μέλη’ που περιέχεται στον κανονισμό εννοείται ότι περιλαμβάνει, εκτός από την έννοια που έχει στον κανονισμό, τα κράτη μέλη της ΕΖΕΣ. Ισχύει η παράγραφος 11 του πρωτοκόλλου 1.

(γ) Τα ενδιαφερόμενα κράτη ΕΖΕΣ καλούνται να αποστείλουν παρατηρητές στη συνεδρίαση της Μόνιμης Επιτροπής για την Τροφική Αλυσίδα και την Υγεία των Ζώων, η οποία ασχολείται με θέματα που εμπίπτουν στο πεδίο εφαρμογής των πράξεων που αναφέρονται στην παρούσα συμφωνία. Οι εκπρόσωποι των κρατών ΕΖΕΣ συμμετέχουν πλήρως στις εργασίες της Επιτροπής, αλλά δεν έχουν δικαίωμα ψήφου.

(δ) Το κείμενο του άρθρου 12 αντικαθίσταται από το ακόλουθο κείμενο:

“Η νομοθεσία των κρατών ΕΖΕΣ σχετικά με την παραγωγή, την εισαγωγή και την προώθηση των τροφίμων και των ζωοτροφών συμμορφώνεται με τις σχετικές απαιτήσεις της νομοθεσίας για τα τρόφιμα, συμπεριλαμβανομένων των αποτελεσματικών μέτρων εκείνων που θα διασφαλίζουν ότι τα προϊόντα που αποσύρονται από την αγορά σε ένα κράτος μέλος της ΕΕ δεν εξάγονται ή επανεξάγονται σε τρίτη χώρα μέσω ενός κράτους ΕΖΕΣ.”

(ε) Η Εποπτεύουσα Αρχή της ΕΖΕΣ λαμβάνει τις πληροφορίες που αναφέρονται στα άρθρα 26 παράγραφος 3, 32 παράγραφος 2, 33 παράγραφοι 4 και 6 και 34 παράγραφος 4.

(στ) Το άρθρο 29 ισχύει με τις ακόλουθες προσαρμογές:

Ένα κράτος ΕΖΕΣ δύναται να ζητήσει από την Αρχή να εκδώσει επιστημονική γνώμη σχετικά με θέματα που εμπίπτουν στην αποστολή της. Το αίτημα αυτό απευθύνεται, καταρχάς, στην Επιτροπή η οποία, στην περίπτωση που κρίνει ότι πρόκειται για κοινού ενδιαφέροντος αίτημα, το προωθεί στην Αρχή με σκοπό να λάβει τη γνώμη της τελευταίας.

Η Εποπτεύουσα Αρχή της ΕΖΕΣ δύναται να ζητήσει από την Αρχή να εκδώσει επιστημονικές γνώμες σχετικά με την υπόθεση. Η Εποπτεύουσα Αρχή της ΕΖΕΣ συνεργάζεται με την Επιτροπή για να διασφαλίσει μια αρμονική προσέγγιση.

(ζ) Το άρθρο 31 ισχύει με την ακόλουθη προσαρμογή:

Η Εποπτεύουσα Αρχή της ΕΖΕΣ δύναται να ζητήσει από την Αρχή να παράσχει επιστημονική και τεχνική βοήθεια όπως περιγράφεται στο άρθρο 31, σε θέματα που εμπίπτουν στο πεδίο των αρμοδιοτήτων της βάσει της συμφωνίας.

(η) Το ακόλουθο κείμενο προστίθεται στο άρθρο 48:

“Κατά παρέκκλιση του άρθρου 12 παράγραφος 2 στοιχείο α) σχετικά με το καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων, οι υπήκοοι των κρατών ΕΖΕΣ που απολαύουν των πλήρων πολιτικών τους δικαιωμάτων δύνανται να προσλαμβάνονται βάσει σύμβασης από τον Γενικό Διευθυντή της Αρχής.”

(θ) Τα άρθρα 53 και 54 ισχύουν με τις ακόλουθες προσαρμογές:

1. Στην περίπτωση τροφίμων ή ζωοτροφών που προέρχονται από την Κοινότητα ή από κράτος ΕΖΕΣ ισχύουν τα ακόλουθα:

(α) Εάν η Κοινότητα ή ένα κράτος ΕΖΕΣ σκοπεύει να λάβει έκτακτα μέτρα έναντι των άλλων συμβαλλόμενων μερών, ενημερώνει τα άλλα μέρη χωρίς καθυστέρηση.

. Κάθε συμβαλλόμενο μέρος καθώς και η Ευρωπαϊκή Επιτροπή και η Εποπτεύουσα Αρχή της ΕΖΕΣ ενημερώνονται, χωρίς καθυστέρηση, για τα προτεινόμενα μέτρα.

. Με επιφύλαξη της δυνατότητας του εν λόγω κράτους να θέσει αμέσως σε εφαρμογή τα μέτρα, πραγματοποιούνται διαβουλεύσεις μεταξύ της Ευρωπαϊκής Επιτροπής και των ενδιαφερομένων μερών, το συντομότερο δυνατό, μετά από αίτημα ενός εξ αυτών, προκειμένου να ανευρεθούν κατάλληλες λύσεις.

. Σε περίπτωση διαφωνίας, οποιοδήποτε από τα ενδιαφερόμενα μέρη μπορεί να αναφέρει το θέμα στη Μικτή Επιτροπή του ΕΟΧ. Εάν δεν καταστεί δυνατό να επιτευχθεί συμφωνία στα πλαίσια της Μικτής Επιτροπής του ΕΟΧ, τα συμβαλλόμενα μέρη μπορούν να θεσπίσουν κατάλληλα μέτρα. Τα μέτρα αυτά περιορίζονται σε ό,τι είναι απολύτως απαραίτητο για τη διόρθωση της κατάστασης. Προτεραιότητα θα δοθεί στα μέτρα που διαταράσσουν λιγότερο τη λειτουργία της συμφωνίας.

(β) Εάν η Ευρωπαϊκή Επιτροπή σκοπεύει να λάβει μια απόφαση για έκτακτα μέτρα που αφορούν ένα τμήμα της επικράτειας της Κοινότητας, ενημερώνει την Εποπτεύουσα Αρχή της ΕΖΕΣ και τα κράτη ΕΖΕΣ, χωρίς καθυστέρηση.

. Εάν η Ευρωπαϊκή Επιτροπή σκοπεύει να λάβει μια απόφαση για έκτακτα μέτρα που αφορούν κάποιο τμήμα της επικράτειας της Κοινότητας, το ενδιαφερόμενο κράτος ΕΖΕΣ, αφού πραγματοποιηθούν διαβουλεύσεις και εξεταστεί η κατάσταση, εγκρίνει τα αντίστοιχα μέτρα, εκτός εάν η συγκεκριμένη κατάσταση του εν λόγω κράτους δεν δικαιολογεί τη λήψη των εν λόγω μέτρων. Στην περίπτωση αυτή, ενημερώνει αμέσως την Εποπτεύουσα Αρχή της ΕΖΕΣ και την Ευρωπαϊκή Επιτροπή.

. Πραγματοποιούνται, το συντομότερο δυνατόν, διαβουλεύσεις προκειμένου να ανευρεθούν κατάλληλες λύσεις. Σε περίπτωση διαφωνίας, εφαρμόζεται το στοιχείο α) τέταρτο εδάφιο.

2. Στην περίπτωση τροφίμων και ζωοτροφών από τρίτη χώρα, ισχύουν τα ακόλουθα:

(α) Τα κράτη της ΕΖΕΣ ταυτόχρονα με τα κράτη μέλη της ΕΚ λαμβάνουν έκτακτα μέτρα που αντιστοιχούν στα μέτρα που λαμβάνουν τα τελευταία για τις εισαγωγές από τρίτες χώρες.

(β) Σε περίπτωση δυσχερειών όσον αφορά την εφαρμογή κοινοτικής πράξης, το ενδιαφερόμενο κράτος της ΕΖΕΣ παραπέμπει αμέσως το θέμα στη Μικτή Επιτροπή του ΕΟΧ.

(γ) Η εφαρμογή της παρούσας παραγράφου δεν θίγει τη δυνατότητα ενός κράτους της ΕΖΕΣ να λάβει μονομερή έκτακτα μέτρα εν αναμονή της υιοθέτησης των αποφάσεων που αναφέρονται στο στοιχείο α).

(δ) Η Μικτή Επιτροπή του ΕΟΧ μπορεί να θέτει υπό σημείωση τις κοινοτικές αποφάσεις.

(ι) Το άρθρο 60 τροποποιείται ως εξής:

1. Στην παράγραφο 1 προστίθενται τα ακόλουθα:

“Εάν ένα κράτος ΕΖΕΣ θεωρεί ότι κάποιο μέτρο που έχει λάβει ένα κράτος μέλος της ΕΕ είναι είτε ασύμβατο με τον παρόντα κανονισμό είτε ενδέχεται να επηρεάσει τη λειτουργία της συμφωνίας, αναφέρει το ζήτημα στη Μικτή Επιτροπή του ΕΟΧ. Το ίδιο ισχύει κι εάν ένα κράτος μέλος της ΕΕ θεωρεί ότι κάποιο μέτρο που έχει ληφθεί από κράτος ΕΖΕΣ είναι είτε ασύμβατο με τον παρόντα κανονισμό είτε ενδέχεται να επηρεάσει τη λειτουργία της συμφωνίας.”

2. Στην παράγραφο 2, πρώτη και τελευταία πρόταση, οι λέξεις "τα δύο κράτη μέλη" αντικαθίστανται από τη φράση "το κράτος ΕΖΕΣ και το κράτος μέλος της ΕΕ" και ο όρος "Επιτροπή" αντικαθίσταται από τον όρο "Μικτή Επιτροπή του ΕΟΧ". Στη δεύτερη πρόταση, οι λέξεις "η Επιτροπή δύναται" αντικαθίστανται από τη φράση "η Μικτή Επιτροπή του ΕΟΧ δύναται, έπειτα από αίτημα οποιουδήποτε συμβαλλόμενου μέρους.”

(ια) Τα κράτη ΕΖΕΣ συνεισφέρουν οικονομικά στον προϋπολογισμό της Αρχής σύμφωνα με το άρθρο 82 παράγραφος 1 στοιχείο (α) και το πρωτόκολλο 32 της συμφωνίας.

(ιβ) Τα κράτη ΕΖΕΣ παραχωρούν προνόμια και ασυλίες στην Αρχή που ισοδυναμούν με τα προβλεπόμενα στο πρωτόκολλο περί προνομίων και ασυλιών των Ευρωπαϊκών Κοινοτήτων.

(ιγ) Το κεφάλαιο ΙΙΙ του παρόντος κανονισμού δεν εφαρμόζεται στο Λιχτενστάιν. Κατά συνέπεια, το Λιχτενστάιν δεν θα συμμετέχει στην Ευρωπαϊκή Αρχή για την Ασφάλεια των Τροφίμων, ούτε θα συνεισφέρει οικονομικά στη λειτουργία της.

54πα. 32003 R 1304 : Κανονισμός (ΕΚ) αριθ. 1304/2003 της Επιτροπής, της 11ης Ιουλίου 2003, σχετικά με τη διαδικασία που εφαρμόζεται από την Ευρωπαϊκή Αρχή Ασφαλείας των Τροφίμων στις αιτήσεις επιστημονικής γνώμης οι οποίες της υποβάλλονται (ΕΕ L 185, της 24.7.2003, σ. 6), όπως διορθώθηκε με την ΕΕ L 186, της 25.7.2003, σ. 46.

54πβ. 32004 D 0478 : Απόφαση 2004/478/ΕΚ της Επιτροπής, της 29ης Απριλίου 2004, σχετικά με την έγκριση ενός γενικού σχεδίου διαχείρισης κρίσεων στον τομέα των τροφίμων και των ζωοτροφών (ΕΕ L 160, της 30.4.2004, σ. 98), όπως διορθώθηκε με την ΕΕ L 212, της 12.6.2004, σ. 60.

Οι διατάξεις της απόφασης, για τους σκοπούς της παρούσας συμφωνίας, προσαρμόζονται ως εξής:

Όταν η Επιτροπή εντοπίζει μια κατάσταση που αναφέρεται στο άρθρο 56 παράγραφος 1 του κανονισμού (ΕΚ) αριθ. 178/2002 η οποία αφορά άμεσα ένα κράτος ΕΖΕΣ και συγκροτεί μονάδα κρίσης σύμφωνα με το άρθρο 56 παράγραφος 2 του κανονισμού (ΕΚ) αριθ. 178/2002, ο(οι) συντονιστής(ές) κρίσης που ορίζει το άμεσα εμπλεκόμενο κράτος ΕΖΕΣ και ο συντονιστής κρίσης που ορίζει η Εποπτεύουσα Αρχή της ΕΖΕΣ μετέχουν στις εργασίες της μονάδας κρίσης.

54πγ. 32004 R 2230 : Κανονισμός (ΕΚ) αριθ. 2230/2004 της Επιτροπής, της 23ης Δεκεμβρίου 2004, για τους όρους εφαρμογής του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου όσον αφορά το δίκτυο των οργανισμών που ασκούν δραστηριότητες σε τομείς συναφείς με εκείνους της αποστολής της Ευρωπαϊκής Αρχής για την Ασφάλεια των Τροφίμων (ΕΕ L 379, της 24.12.2004, σ. 64).

54πδ. 32006 D 0478 : Απόφαση 2006/478/ΕΚ του Συμβουλίου, της 19ης Ιουνίου 2006, για το διορισμό των μισών μελών του διοικητικού συμβουλίου της Ευρωπαϊκής Υπηρεσίας για την Ασφάλεια των Τροφίμων (ΕΕ L 189, της 12.7.2006, σ. 7).’

ΔΗΛΩΣΗ

ΤΩΝ ΚΡΑΤΩΝ ΕΖΕΣ

ΣΧΕΤΙΚΑ ΜΕ ΤΟ ΑΡΘΡΟ 12 ΤΟΥ ΚΑΝΟΝΙΣΜΟΥ (ΕΚ) ΑΡΙΘ. 178/2002 ΣΧΕΤΙΚΑ ΜΕ ΤΗ ΓΕΝΙΚΗ ΝΟΜΟΘΕΣΙΑ ΓΙΑ ΤΑ ΤΡΟΦΙΜΑ ΚΑΙ ΤΗΝ ΕΥΡΩΠΑΙΚΗ ΑΡΧΗ ΓΙΑ ΤΗΝ ΑΣΦΑΛΕΙΑ ΤΩΝ ΤΡΟΦΙΜΩΝ

Η συμφωνία για τον ΕΟΧ δεν συνεπάγεται μια κοινή εμπορική πολιτική όσον αφορά τις εξαγωγές τροφίμων και ζωοτροφών σε τρίτες χώρες. Τα κράτη ΕΖΕΣ επιθυμούν να επισημάνουν, ωστόσο, ότι θεωρούν ότι η εθνική νομοθεσία και οι εθνικές διαδικασίες τους είναι πλήρως εναρμονισμένες με τις διατάξεις της νομοθεσίας της ΕΕ όπως ορίζεται στο άρθρο 12 του κανονισμού (ΕΚ) αριθ. 178/2002. Επιπλέον, τα κράτη ΕΖΕΣ είναι διατεθειμένα να ενημερώσουν την Επιτροπή για οποιεσδήποτε αλλαγές υπάρξουν στην εθνική νομοθεσία τους που θα αφορούν τις εξαγωγές τροφίμων και ζωοτροφών σε τρίτες χώρες.

ΚΟΙΝΗ ΔΗΛΩΣΗ

ΤΩΝ ΣΥΜΒΑΛΛΟΜΕΝΩΝ ΜΕΡΩΝ

ΓΙΑ ΤΗ ΣΥΜΜΕΤΟΧΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ ΣΤΟ ΣΥΜΒΟΥΛΕΥΤΙΚΟ ΣΩΜΑ ΤΗΣ ΕΥΡΩΠΑΙΚΗΣ ΑΡΧΗΣ ΓΙΑ ΤΗΝ ΑΣΦΑΛΕΙΑ ΤΩΝ ΤΡΟΦΙΜΩΝ (ΕΑΑΤ)

Τα συμβαλλόμενα μέρη υπογραμμίζουν ότι για λόγους ενσωμάτωσης του κανονισμού (ΕΚ) αριθ. 178/2002 στη συμφωνία για τον ΕΟΧ, η Εποπτεύουσα Αρχή της ΕΖΕΣ δύναται να κληθεί ως παρατηρητής από τον Γενικό Διευθυντή στις συνεδριάσεις του συμβουλευτικού σώματος.

ΔΗΛΩΣΗ

ΤΗΣ ΚΥΒΕΡΝΗΣΗΣ ΤΗΣ ΝΟΡΒΗΓΙΑΣ

ΣΧΕΤΙΚΑ ΜΕ ΤΙΣ ΣΥΜΦΩΝΙΕΣ ΙΣΟΔΥΝΑΜΙΑΣ

ΚΑΝΟΝΙΣΜΟΣ (ΕΚ) ΑΡΙΘ. 178/2002 ΣΧΕΤΙΚΑ ΜΕ ΤΗ ΓΕΝΙΚΗ ΝΟΜΟΘΕΣΙΑ ΓΙΑ ΤΑ ΤΡΟΦΙΜΑ ΚΑΙ ΤΗΝ ΕΥΡΩΠΑΙΚΗ ΑΡΧΗ ΓΙΑ ΤΗΝ ΑΣΦΑΛΕΙΑ ΤΩΝ ΤΡΟΦΙΜΩΝ

Εάν η Νορβηγία διαπραγματευτεί με τρίτες χώρες συμφωνίες ισοδυναμίας στον κτηνιατρικό τομέα έχοντας ήδη συνάψει συμφωνίες ισοδυναμίας με την Ευρωπαϊκή Ένωση, η Νορβηγία αναλαμβάνει να διαπραγματευτεί συμφωνίες που να είναι παράλληλες με αυτές της Κοινότητας προκειμένου να αποφευχθούν τυχόν ανακολουθίες.

[1] ΕΕ L …

[2] ΕΕ L …

[3] ΕΕ L 31, της 1.2.2002, σ. 1.

[4] ΕΕ L 185, της 24.7.2003, σ. 6.

[5] ΕΕ L 245, της 29.9.2003, σ. 4.

[6] ΕΕ L 160, της 30.4.2004, σ. 98.

[7] ΕΕ L 379, της 24.12.2004, σ. 64.

[8] ΕΕ L 100, της 8.4.2006, σ. 3.

[9] ΕΕ L 189, της 12.7.2006, σ. 7.

* [Έχουν αναφερθεί συνταγματικές απαιτήσεις.] [Δεν έχουν αναφερθεί συνταγματικές απαιτήσεις.]